LIETUVOS RESPUBLIKOS

ADMINISTRACINIŲ NUSIŽENGIMŲ KODEKSO 242, 268, 286 IR 589 STRAIPSNIŲ PAKEITIMO

ĮSTATYMAS

2024 m. gegužės 16 d. Nr. XIV-2662

Vilnius

1 straipsnis. 242 straipsnio pakeitimas

1. Pakeisti 242 straipsnio pavadinimą iš jį išdėstyti taip:

„242 straipsnis. Teršalų išmetimą į aplinkos orą reglamentuojančių teisės aktų pažeidimas. Savivaldybės institucijų priimtų aplinkos apsaugos normatyvų ir (ar) savivaldybės tarybos priimtų sprendimų apriboti arba uždrausti naudoti vienos ar daugiau rūšių kurą pažeidimas“.

2. Papildyti 242 straipsnį 5 dalimi:

„5. Savivaldybės institucijų priimtų aplinkos apsaugos normatyvų ir (ar) savivaldybės tarybos priimtų sprendimų savivaldybės teritorijoje apriboti arba uždrausti naudoti vienos ar daugiau rūšių kurą pažeidimas

užtraukia įspėjimą arba baudą asmenims nuo šešiasdešimt iki trijų šimtų eurų ir baudą juridinių asmenų vadovams ar kitiems atsakingiems asmenims – nuo vieno šimto septyniasdešimt iki vieno tūkstančio vieno šimto septyniasdešimt eurų.“

2 straipsnis. 242 straipsnio pakeitimas

1. Pakeisti 242 straipsnio pavadinimą iš jį išdėstyti taip:

„242 straipsnis. Teršalų išmetimą į aplinkos orą reglamentuojančių teisės aktų pažeidimas. Savivaldybės institucijų priimtų aplinkos apsaugos normatyvų ir (ar) savivaldybės tarybos priimtų sprendimų apriboti arba uždrausti naudoti vienos ar daugiau rūšių kurą, ir (ar) draudimo deginti atliekas buitiniuose aplinkos oro taršos šaltiniuose pažeidimas“.

2. Papildyti 242 straipsnį 6 dalimi:

„6. Draudimo deginti atliekas buitiniuose aplinkos oro taršos šaltiniuose pažeidimas

užtraukia baudą asmenims nuo šešiasdešimt iki trijų šimtų eurų ir juridinių asmenų vadovams ar kitiems atsakingiems asmenims – nuo vieno šimto septyniasdešimt iki vieno tūkstančio vieno šimto septyniasdešimt eurų.“

3 straipsnis. 242 straipsnio pakeitimas

1. Pakeisti 242 straipsnio pavadinimą ir jį išdėstyti taip:

„242 straipsnis. Teršalų išmetimą į aplinkos orą reglamentuojančių teisės aktų pažeidimas. Savivaldybės institucijų priimtų aplinkos apsaugos normatyvų ir (ar) savivaldybės tarybos priimtų sprendimų apriboti arba uždrausti naudoti vienos ar daugiau rūšių kurą, ir (ar) draudimo deginti kietąjį iškastinį kurą buitiniuose aplinkos oro taršos šaltiniuose, ir (ar) draudimo deginti atliekas buitiniuose aplinkos oro taršos šaltiniuose pažeidimas“.

2. Pakeisti 242 straipsnio 5 dalį ir ją išdėstyti taip:

„5. Savivaldybės institucijų priimtų aplinkos apsaugos normatyvų ir (ar) savivaldybės tarybos priimtų sprendimų savivaldybės teritorijoje apriboti arba uždrausti naudoti vienos ar daugiau rūšių kurą, ir (ar) draudimo deginti kietąjį iškastinį kurą buitiniuose aplinkos oro taršos šaltiniuose pažeidimas

užtraukia įspėjimą arba baudą asmenims nuo šešiasdešimt iki trijų šimtų eurų ir baudą juridinių asmenų vadovams ar kitiems atsakingiems asmenims – nuo vieno šimto septyniasdešimt iki vieno tūkstančio vieno šimto septyniasdešimt eurų.“

4 straipsnis. 268 straipsnio pakeitimas

1. Pakeisti 268 straipsnio 5 dalį ir ją išdėstyti taip:

„5. Paviršinio vandens išgavimo reikalavimų pažeidimas

užtraukia baudą asmenims nuo devyniasdešimt iki vieno šimto septyniasdešimt eurų ir juridinių asmenų vadovams ar kitiems atsakingiems asmenims – nuo šešių šimtų iki devynių šimtų eurų.“

2. Papildyti 268 straipsnį 7 ir 8 dalimis:

„7. Apmokėjimo už sukauptų nuotekų transportavimą dokumentų neturėjimas arba geriamojo vandens tiekimo ir (arba) nuotekų tvarkymo viešosios sutarties su geriamojo vandens tiekėju ir nuotekų tvarkytoju ar garantiniu geriamojo vandens tiekėju ir nuotekų tvarkytoju ar sutarties su nuotekų transportavimo paslaugas teikiančiu asmeniu arba individualiųjų nuotekų valymo ir (arba) kaupimo įrenginių priežiūrą vykdančiu asmeniu neturėjimas ir (ar) individualiųjų nuotekų valymo įrenginių priežiūros (eksploatacijos) vykdymas pažeidžiant aplinkos ministro tvirtinamų nuotekų kaupimo rezervuarų ir septikų įrengimo, eksploatavimo ir kontrolės tvarkos aprašą ir nuotekų valymo įrenginių taikymo reglamentą

užtraukia baudą asmenims nuo devyniasdešimt iki vieno šimto septyniasdešimt eurų ir juridinių asmenų vadovams ar kitiems atsakingiems asmenims – nuo šešių šimtų iki devynių šimtų eurų.

8. Šio straipsnio 7 dalyje numatytas administracinis nusižengimas, padarytas pakartotinai,

užtraukia baudą asmenims nuo vieno šimto aštuoniasdešimt iki keturių šimtų eurų ir juridinių asmenų vadovams ar kitiems atsakingiems asmenims – nuo vieno tūkstančio penkių šimtų iki dviejų tūkstančių dviejų šimtų penkiasdešimt eurų.“

5 straipsnis. 286 straipsnio pakeitimas

Pakeisti 286 straipsnį ir jį išdėstyti taip:

„286 straipsnis. Aplinkos apsaugos reikalavimų pažeidimas deginant augalus ar jų dalis

1. Surinktų augalų ar jų dalių (išskyrus surinktus vykdant miškų ūkio veiklą) deginimas lauko sąlygomis pažeidžiant aplinkos apsaugos reikalavimus

užtraukia baudą asmenims nuo trisdešimt iki dviejų šimtų trisdešimt eurų ir juridinių asmenų vadovams ar kitiems atsakingiems asmenims – nuo šešiasdešimt iki trijų šimtų eurų.

2. Priešgaisrinės apsaugos priemonių nesiėmimas pastebėjus augalų ar jų dalių gaisrą

užtraukia baudą žemės savininkams, naudotojams ir valdytojams nuo trisdešimt iki vieno šimto septyniasdešimt eurų.

3. Nenupjautų, nesugrėbtų ar kitaip nesurinktų augalų ar jų dalių deginimas, išskyrus atvejus, numatytus Lietuvos Respublikos saugomų teritorijų įstatymo nustatyta tvarka patvirtintuose gamtotvarkos planuose,

užtraukia baudą asmenims nuo penkiasdešimt iki trijų šimtų eurų ir juridinių asmenų vadovams ar kitiems atsakingiems asmenims – nuo vieno šimto dvidešimt iki trijų šimtų penkiasdešimt eurų.“

6 straipsnis. 589 straipsnio pakeitimas

Pakeisti 589 straipsnio 82 punktą ir jį išdėstyti taip:

„82) savivaldybių administracijų – dėl šio kodekso 45, 46, 48, 78, 114 straipsniuose, 144 straipsnio 1, 4, 5 dalyse, 148, 149, 150, 152, 153, 154, 155, 156, 166, 167, 168 straipsniuose, 205 straipsnio 7 dalyje, 223, 224 straipsniuose, 225 straipsnio 1 dalyje, 268 straipsnio 7, 8 dalyse, 281, 286, 290, 291, 292, 294, 295, 296, 297, 298, 319, 332 straipsniuose, 333 straipsnio 7 dalyje, 335, 336, 344, 346, 347, 348, 349, 350, 359, 360, 365, 366, 367, 368 straipsniuose, 369 straipsnio 1, 2, 3, 4 dalyse, 371, 414 straipsniuose, 417 straipsnio 2, 21 dalyse, 418, 419 straipsniuose, 426 straipsnio 4 dalyje, 431 straipsnyje, 434 straipsnio 2 dalyje, 439, 446, 447 straipsniuose, 448 straipsnio 1, 2, 3, 4, 5, 6, 7, 8 dalyse, 449, 4491, 457, 459, 484, 4841, 485, 488, 491, 492, 497, 498, 499, 500, 501, 502, 503, 505, 5051, 507, 5071, 516, 5171, 5172, 5173, 5174, 518, 519, 526, 5261, 529, 530, 546, 549 straipsniuose numatytų administracinių nusižengimų;“.

7 straipsnis. 589 straipsnio pakeitimas

Pakeisti 589 straipsnio 82 punktą ir jį išdėstyti taip:

„82) savivaldybių administracijų – dėl šio kodekso 45, 46, 48, 78, 114 straipsniuose, 144 straipsnio 1, 4, 5 dalyse, 148, 149, 150, 152, 153, 154, 155, 156, 166, 167, 168 straipsniuose, 205 straipsnio 7 dalyje, 223, 224 straipsniuose, 225 straipsnio 1 dalyje, 242 straipsnio 5 dalyje, 268 straipsnio 7, 8 dalyse, 281, 286, 290, 291, 292, 294, 295, 296, 297, 298, 319, 332 straipsniuose, 333 straipsnio 7 dalyje, 335, 336, 344, 346, 347, 348, 349, 350, 359, 360, 365, 366, 367, 368 straipsniuose, 369 straipsnio 1, 2, 3, 4 dalyse, 371, 414 straipsniuose, 417 straipsnio 2, 21 dalyse, 418, 419 straipsniuose, 426 straipsnio 4 dalyje, 431 straipsnyje, 434 straipsnio 2 dalyje, 439, 446, 447 straipsniuose, 448 straipsnio 1, 2, 3, 4, 5, 6, 7, 8 dalyse, 449, 4491, 457, 459, 484, 4841, 485, 488, 491, 492, 497, 498, 499, 500, 501, 502, 503, 505, 5051, 507, 5071, 516, 5171, 5172, 5173, 5174, 518, 519, 526, 5261, 529, 530, 546, 549 straipsniuose numatytų administracinių nusižengimų;“.

8 straipsnis. 589 straipsnio pakeitimas

Pakeisti 589 straipsnio 82 punktą ir jį išdėstyti taip:

„82) savivaldybių administracijų – dėl šio kodekso 45, 46, 48, 78, 114 straipsniuose, 144 straipsnio 1, 4, 5 dalyse, 148, 149, 150, 152, 153, 154, 155, 156, 166, 167, 168 straipsniuose, 205 straipsnio 7 dalyje, 223, 224 straipsniuose, 225 straipsnio 1 dalyje, 242 straipsnio 5, 6 dalyse, 268 straipsnio 7, 8 dalyse, 281, 286, 290, 291, 292, 294, 295, 296, 297, 298, 319, 332 straipsniuose, 333 straipsnio 7 dalyje, 335, 336, 344, 346, 347, 348, 349, 350, 359, 360, 365, 366, 367, 368 straipsniuose, 369 straipsnio 1, 2, 3, 4 dalyse, 371, 414 straipsniuose, 417 straipsnio 2, 21 dalyse, 418, 419 straipsniuose, 426 straipsnio 4 dalyje, 431 straipsnyje, 434 straipsnio 2 dalyje, 439, 446, 447 straipsniuose, 448 straipsnio 1, 2, 3, 4, 5, 6, 7, 8 dalyse, 449, 4491, 457, 459, 484, 4841, 485, 488, 491, 492, 497, 498, 499, 500, 501, 502, 503, 505, 5051, 507, 5071, 516, 5171, 5172, 5173, 5174, 518, 519, 526, 5261, 529, 530, 546, 549 straipsniuose numatytų administracinių nusižengimų;“.

9 straipsnis. Įstatymo įsigaliojimas

1. Šio įstatymo 1 ir 7 straipsniai įsigalioja 2024 m. spalio 1 d.

2. Šio įstatymo 2 ir 8 straipsniai įsigalioja 2025 m. gegužės 1 d.

3. Šio įstatymo 3 straipsnis įsigalioja 2026 m. gegužės 1 d.

Skelbiu šį Lietuvos Respublikos Seimo priimtą įstatymą.

Respublikos Prezidentas	Gitanas Nausėda